Έδωσα ένα αστέρι για την εξαιρετική τοποθεσία και δίνω άλλο ένα για την υπεργλυκύτατη γατούλα της πολυκατοικίας που μας χαιρετούσε κάθε φορά που ερχόμασταν και φεύγαμε. Για τα υπόλοιπα, λίγο δύσκολα τα πράγματα...
Αυτή λοιπό ήταν η πρώτη μου κακιά εμπειρία σε κατάλυμα Airbnb!
Κλείσαμε το διαμέρισμα μόνο για ένα βράδυ καθώς ερχόμασταν από επαρχιακή πόλη της Ελλάδας με το λεωφορείο προς την Θεσσαλονίκη και την επόμενη μέρα πετούσαμε από το αεροδρόμιο της Θεσσαλονίκης προς σε πόλη του εξωτερικού. Συνεπώς θέλαμε να "σπάσουμε" το ταξίδι μας σε 2 μέρες.
Φτάσαμε και οι κωδικοί του ίντερνετ ήταν λάθος κι έπρεπε να τους βρούμε μόνοι μας. Αφού τους βρήκαμε, το ίντερνετ ήταν πολύ αργό και δεν μπορούσαμε να κάνουμε check - in για την πτήση μας, το οποίο ήταν αγχωτικό.
Έπειτα, τα σεντόνια ήταν σκονισμένα, τα παπλώματα χωρίς θήκες και γενικά όχι το πιο καθαρό airbnb που έχω δει. Η κουζίνα ήταν εντάξει αλλά τα πράγματα ήταν κάπως ακατάστατα και φαινόντουσαν πολύ χρησιμοποιημένα. Πήγα να κάτσω σε μια καρέκλα και έπεσαν τα πόδια! Το χερούλι από το παντζούρι χαλασμένο τελείως, με αποτέλεσμα να μην μπαίνει φυσικό φως, πράγμα δυσάρεστο. Τέλος αυτός ο καναπές ήταν ο πιο άβολος καναπές που έχω κάτσει, χωρίς καμία υπερβολή. Ότι αυτός ο καναπές μπορεί να φιλοξενήσει άλλους 2 ως κρεβάτι είναι κάτι το οποίο δεν εύχομαι σε κανένα.
Πέρα από ΟΛΑ αυτά, ενώ καθόμασταν στον (άβολο) καναπέ το βράδυ ξαφνικά κλείνει το ρεύμα...
Αυτό πραγματικά ήταν το κερασάκι στην τούρτα. Να ψάχνουμε μέσα στα σκοτάδια το τηλέφωνο, να μην το σηκώνει κανείς, και να αγχωνόμαστε για το αν θα επικοινωνήσει κάποιος μαζί μας.
Τελικά αφού στείλαμε μήνυμα μέσα από την πλατφόρμα του airbnb ένας κύριος μας εξυπηρέτησε και έστειλε ηλεκτρολόγο, ο οποίος ευτυχώς ήρθε και διόρθωσε το πρόβλημα. Φυσικά αυτό είναι αξιέπαινο και εκτιμήσαμε πολύ την εξυπηρέτηση αυτή.
Αλλά ήταν κάτι το οποίο μας χάλασε την διάθεση και μας αφαίρεσε τον λίγο χρόνο που είχαμε για να περάσουμε καλά στην Θεσσαλονίκη.
Τέλος, την επόμενη μέρα δεν λάβαμε κανένα μήνυμα αποχώρησης και που να βάλουμε τα κλειδιά. Επίσης ρώτησα για να αποθηκεύσουμε τις βαλίτσες μας έτσι ώστε να κάνουμε μια βόλτα χωρίς να τις κουβαλήσουμε και δεν έλαβα ποτέ καμία απάντηση ούτε αφού φύγαμε από το διαμέρισμα....
Συνολικά ήταν μια κακιά εμπειρία, με αρκετή ταλαιπωρία και δυστυχώς δεν συνιστώ καθόλου το συγκεκριμένο διαμέρισμα. Ειδικά αν ψάχνετε κάτι για περισσότερες μέρες. Ευτυχώς που ήμασταν εκεί μόνο για ένα βράδυ....